7570e8d16cef4832747884097fd1976c
Τι πρέπει να ξέρεις για την τοποθέτηση σωλήνων καλοριφέρ σε μονοσωλήνιο σύστημα;
--------------------------------------------------------------------------------


douleutaras.gr
2019.47
Στο μονοσωλήνιο σύστημα θέρμανσης υπάρχει μια κεντρική στήλη, που αποτελείται από ένα σωλήνα για την παροχή κι ένα για την επιστροφή του νερού. Μέσω του κεντρικού άξονα, το νερό μεταφέρεται από το λεβητοστάσιο στο χώρο θέρμανσης, όπου θερμαίνει τα καλοριφέρ και στη συνέχεια επιστρέφει πάλι στο λεβητοστάσιο. Στο λεβητοστάσιο το νερό θερμαίνεται κι ακολουθεί ξανά την παραπάνω διαδικασία.


#### **Βασικά πλεονεκτήματα:**


* **Δεν φαίνονται οι σωληνώσεις**. Η τοποθέτηση και εγκατάσταση των σωλήνων καλοριφέρ γίνεται πριν τη τοποθέτηση πλακιδίων. Με αυτό το τρόπο, δεν φαίνονται οι σωληνώσεις και δεν χαλάει η αισθητική του χώρου σου.
* **Υπάρχει δυνατότητα αυτονομίας ανά όροφο, διαμέρισμα** κλπ. Με την αυτόνομη θέρμανση, μπορείς να προσαρμόζεις τη θερμοκρασία και τις ώρες λειτουργίας του καλοριφέρ, ανάλογα με τις δικές σου ανάγκες.
* **Γρήγορη και εύκολη τοποθέτηση** σωλήνων καλοριφέρ.
* **Φθηνό και καλό υλικό κατασκευής**. Για τους σωλήνες χρησιμοποιείται το συνθετικό πλαστικό υλικό πολυβουτυλένιο για να αντέχει περισσότερα χρόνια αλλά και σε υψηλές θερμοκρασίες.
* **Εύκολη αντικατάσταση των σωλήνων**. Οι σωλήνες είναι μονωμένοι σε ειδικό σπιράλ. Έτσι με την εισαγωγή ενός εξαγωγέα στο άκρο τους, μπορούν να αντικατασταθούν πολύ εύκολα, σε περίπτωση που φθαρούν.


#### **Βασικά Μειονεκτήματα:**


* **H θερμοκρασία του νερού θα μειωθεί** κατά τη μετακίνηση από το πρώτο μέχρι το τελευταίο καλοριφέρ. Η θερμοκρασία στο τελευταίο καλοριφέρ, τείνει να είναι χαμηλότερη σε σχέση με το πρώτο. Υπάρχει όμως τρόπος αντιμετώπισης αυτού του μειονεκτήματος. Μπορείς να μειώνεις σταδιακά την επιφάνεια των σωμάτων από το πρώτο προς το τελευταίο.

458c62aa3e07335c41089acbadfdd464
Τι πρέπει να ξέρεις για την τοποθέτηση σωλήνων καλοριφέρ σε δισωλήνιο σύστημα;
------------------------------------------------------------------------------


douleutaras.gr
2019.47
Σε αυτό το  σύστημα, ένα οριζόντιο δίκτυο διανομής σωλήνων υπάρχει στην οροφή ενός υπογείου ή μιας πιλοτής ενώ αρκετές στήλες διαπερνούν το κτίριο κατακόρυφα από τον ένα όροφο στον άλλο, μεταφέροντας το ζεστό νερό στα θερμαντικά σώματα.


#### **Βασικά Πλεονεκτήματα:**


* **Έχεις την ίδια θερμοκρασία σε όλα τα σώματα**. Λόγω της παράλληλης σύνδεσης των στηλών και των σωμάτων, όλα τα θερμαντικά σώματα έχουν την ίδια θερμοκρασία. Απαραίτητη προϋπόθεση βέβαια είναι να είναι μονωμένες οι σωληνώσεις σε όλο το μήκος τους.


#### **Βασικά Μειονεκτήματα:**


* **Δεν παρέχει αυτόνομη θέρμανση**. Σε αντίθεση με το μονοσωλήνιο σύστημα, λόγω της παλαιότητας του συστήματος με το δισωλήνιο, δεν υπάρχει αυτόνομη θέρμανση στους ορόφους ή τα διαμερίσματα. Γι αυτό το λόγο, έχουν σταματήσει να τοποθετούνται σωλήνες καλοριφέρ κατ’ αυτό τον τρόπο στα καινούργια κτίρια.
* **Είναι δαπανηρό κατά τη κατασκευή του**. Αυτό το σύστημα έχει μεγαλύτερο εργατικό κόστος από το μονοσωλήνιο.
* **Υπάρχουν πολλές συνδέσεις σωλήνων**. Είναι γεγονός, ότι όταν υπάρχουν πολλές συνδέσεις σωλήνων υπάρχουν και πιο πολλές πιθανότητες διαρροών από αυτούς τους σωλήνες.
* **Μειώνει την αισθητική του χώρου**. Σε αυτό το σύστημα, οι σωληνώσεις, δεν είναι κρυμμένοι, κατά συνέπεια, επιβαρύνεται η αισθητική του χώρου.
* **Η ταχύτητα νερού είναι χαμηλή**. Η εσωτερική επιφάνεια των συμβατικών σωλήνων που συνήθως χρησιμοποιούνται είναι πιο άγρια σε σχέση με τα άλλα. Αυτός είναι κι ο βασικός λόγος που η ταχύτητα του νερού είναι πιο χαμηλή και δεν ξεπερνάει τα 0,6m/sec.
* **Βρίσκεται κυρίως σε μεγάλα και παλιά κτίρια**. Αυτό το σύστημα βρίσκεται κυρίως σε σχολεία, νοσοκομεία, μεγάλους επαγγελματικούς και βιομηχανικούς χώρους, καθώς έχει ήδη εγκατασταθεί και δεν συμφέρει μία πιθανή αλλαγή.

4121082d0d796ee78e251cd8a2be8c54
Τι πρέπει να ξέρεις για την τοποθέτηση σωλήνων καλοριφέρ σε ακτινικό σύστημα;
-----------------------------------------------------------------------------


douleutaras.gr
2019.47
Το ακτινικό σύστημα θέρμανσης έχει παρόμοια λειτουργία με το μονοσωλήνιο, ωστόσο τα καλοριφέρ συνδέονται με την κεντρική μονάδα κυκλικά και το κάθε κύκλωμα προμηθεύει μόνο ένα καλοριφέρ. Το ποσό του νερού που φεύγει από το συλλέκτη, θερμαίνεται και στη συνέχεια πηγαίνει πίσω στο συλλέκτη επιστροφής. Τέλος, από το συλλέκτη επιστροφής, το νερό οδηγείται στο λεβητοστάσιο.


#### **Βασικά Πλεονεκτήματα:**


* **Όλα τα θερμαντικά σώματα έχουν την ίδια θερμοκρασία**.
* **Η ταχύτητα κίνησης του νερού είναι αρκετά υψηλή**. Σε αντίθεση με το μονοσωλήνιο σύστημα, λόγω της ομαλής εσωτερικής επιφάνειας των πλαστικών σωλήνων, το νερό κινείται στο εσωτερικό τους με διπλάσια ταχύτητα.
* **Συνδυάζει τα πλεονεκτήματα του μονοσωλήνιου και δισωλήνιου συστήματος**. Συγκεκριμένα, το σύστημα αυτό, συνδυάζει την υψηλή ταχύτητα του νερού με τη σταθερή και υψηλή θερμοκρασία των καλοριφέρ.


#### **Βασικά Μειονεκτήματα:**


* **Απαιτεί μεγάλο μήκος σωλήνων**. Απαιτείται περίπου 60% έως 70% μεγαλύτερο μήκος από το μονοσωλήνιο.
* **Υπάρχει μεγάλο κόστος εγκατάστασης**. Σε σχέση με το μονοσωλήνιο, απαιτείται εκτός από μεγαλύτερο μήκος και μεγαλύτερο κόστος εγκατάστασης των σωλήνων καλοριφέρ.

a91ba3e71b97ce4e8e652191eb77a738
Γιατί να επιλέξεις τεχνικό του Douleutaras.gr για τοποθέτηση σωλήνων καλοριφέρ;
-------------------------------------------------------------------------------


douleutaras.gr
2019.47
Στην πλατφόρμα μας θα βρεις επαγγελματίες θέρμανσης με **πολυετή εμπειρία** στην τοποθέτηση σωλήνων καλοριφέρ. Οι επαγγελματίες μας θα αναλάβουν την εγκατάσταση που χρειάζεσαι **άμεσα, υπεύθυνα και με ασφάλεια**. Χάρη στις **αξιολογήσεις** τους, μπορείς να νιώθεις σιγουριά για το αποτέλεσμα της εργασίας.


Χρειάζεσαι **εγκατάσταση σωληνώσεων καλοριφέρ**; Μην ψάχνεις αλλού. Καταχώρησε την εργασία σου στην πλατφόρμα μας εντελώς δωρεάν και σε λίγα δευτερόλεπτα θα σε φέρουμε σε επαφή με τον κατάλληλο επαγγελματία στην περιοχή σου, για να σου δώσει προσφορά!

